 

**Metodický pokyn ÚV SR č. 21**

**verzia 3**

**Programové obdobie 2014 – 2020**

|  |  |
| --- | --- |
| **Vec:** | K zberu údajov o administratívnych kapacitách do Informácie o stave administratívnych kapacít subjektov zapojených do riadenia, implementácie, kontroly a auditu EŠIF |
| **Určené pre:** | riadiace orgány  sprostredkovateľské orgány  platobné jednotky  Centrálny koordinačný orgán  Certifikačný orgán  Orgán auditu  Gestori horizontálnych princípov  ďalšie subjekty zapojené do riadenia, implementácie, kontroly a auditu EŠIF v zmysle Systému riadenia EŠIF na programové obdobie 2014 - 2020 a Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020  riadiaci a sprostredkovateľský orgán pre Program rozvoja vidieka |
| **Vydáva:**  **Záväznosť:** | Odbor administratívnych kapacít EŠIF  Úrad vlády SR  v súlade so Systémom riadenia európskych štrukturálnych a investičných fondov  Metodický pokyn má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:**  **Dátum vydania:** | 7  07.06.2017 |
| **Dátum účinnosti:** | 07.06.2017 |
| **Schválil:** | Ing. Igor Federič  vedúci Úradu vlády Slovenskej republiky |

**Obsah**

[Zoznam použitých skratiek 3](#_Toc484441633)

[1 Súvisiace právne predpisy a dokumenty 5](#_Toc484441634)

[2 Základné pojmy 6](#_Toc484441635)

[3 Úvod 7](#_Toc484441636)

[4 Štruktúra a obsah 8](#_Toc484441637)

[5 Zodpovednosti 8](#_Toc484441638)

[6 Popis hlavných údajov 10](#_Toc484441639)

[7 Zoznam príloh 10](#_Toc484441640)

## Zoznam použitých skratiek

AFCOS Útvar pre koordináciu boja proti podvodom

AK administratívne kapacity

CKO Centrálny koordinačný orgán

CO Certifikačný orgán

CPV Centrálny plán vzdelávania administratívnych kapacít EŠIF na programové obdobie 2014 – 2020

EIA Environmental impact assesment (posudzovanie vplyvov na životné prostredie)

EÚ Európska únia

ENRF Európsky námorný a rybársky fond

EŠIF európske štrukturálne a investičné fondy

FEAD Fund for European Aid to the Most Deprived

FTE Full time equivalent (ekvivalent plného pracovného úväzku)

IROP Integrovaný regionálny operačný program

ITMS Informačný monitorovací systém pre EŠIF

NKÚ Najvyšší kontrolný úrad

OCKÚ Odbor centrálny kontaktný útvar pre OLAF

OLAF Európsky úrad pre boj proti podvodom

OA Orgán auditu

OP operačný program

PJ Platobná jednotka

PMÚ Protimonopolný úrad

PPA Poľnohospodárska platobná agentúra

PO programové obdobie

PRV Program rozvoja vidieka

PS Program spolupráce

RMŽaND Rovnosť medzi mužmi a ženami a nediskriminácia

RO riadiaci orgán

SO sprostredkovateľský orgán

ŠP štátna pomoc

TP technická pomoc

ÚOŠS ústredný orgán štátnej správy

UR udržateľný rozvoj

ÚVA Úrad vládneho auditu

ÚVO Úrad pre verejné obstarávanie

ÚV SR Úrad vlády Slovenskej republiky

## 1 Súvisiace právne predpisy a dokumenty

1. Základné legislatívne východiská:
2. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 („*všeobecné nariadenie*“);
3. Zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov;
4. Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (ďalej len „kompetenčný zákon“);
5. Zákon č. 55/2017 Z. z. o štátnej službe a o zmene a doplnení niektorých zákonov (účinný od 01. 06. 2017)
6. Zákon č. 552/2003 Z. z. o výkone práce vo verejnom záujme v znení neskorších predpisov;
7. Zákon č. 311/2001 Z. z. Zákonník práce v znení neskorších predpisov;
8. Uznesenie vlády SR č. 181/2017 k Analýze stavu a určeniu počtu administratívnych kapacít pre európske štrukturálne a investičné fondy v programovom období 2014 -2020,
9. Uznesenie vlády SR č. 548/2015, ktorým bola prijatá Stratégia riadenia ľudských zdrojov v štátnej službe na roky 2015 – 2020.
10. Zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov
11. Relevantné dokumenty:
12. Partnerská dohoda Slovenskej republiky na roky 2014 - 2020;
13. Systém riadenia európskych štrukturálnych a investičných fondov na programové obdobie 2014 - 2020;
14. Systém riadenia Programu rozvoja vidieka SR 2014 - 2020;
15. Stratégia financovania európskych štrukturálnych a investičných fondov pre programové obdobie 2014 - 2020;
16. Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020;
17. Metodický pokyn CKO č. 8 k Správe o pokroku pri vykonávaní Partnerskej dohody Slovenskej republiky na roky 2014 – 2020;
18. Metodický pokyn ÚV SR č. 22 k administratívnym kapacitám európskych štrukturálnych a investičných fondov subjektov zapojených do riadenia, implementácie, kontroly a auditu EŠIF v programovom období 2014 – 2020;
19. Metodický pokyn ÚV SR č. 27 k realizácii Centrálneho plánu vzdelávania administratívnych kapacít EŠIF v programovom období 2014 - 2020;
20. Usmernenie Certifikačného orgánu MF SR č. 2/2014 - U k štruktúre manuálov procedúr, štandardizovanej organizačnej štruktúre a štandardizovaným pracovným pozíciám platobnej jednotky pre programové obdobie 2014 - 2020.

## 2 Základné pojmy

1. Administratívna kapacita EŠIF je definovaná ako špecifické pracovné miesto vo verejnej správe (ústrednej správe a územnej samospráve) slúžiace pre výkon činností na zabezpečenie riadenia, implementácie, kontroly a auditu EŠIF v programovom období 2014 - 2020. Maximálny počet miest AK EŠIF pre jednotlivé ÚOŠS, Najvyšší kontrolný úrad Slovenskej republiky a vybrané orgány územnej samosprávy stanovuje uznesenie vlády SR č. 181/2017 k analýze stavu a určeniu počtu administratívnych kapacít pre európske štrukturálne a investičné fondy v programovom období 2014 - 2020. Osobné výdavky zamestnanca[[1]](#footnote-2) vykonávajúceho činnosti súvisiace s riadením, implementáciou, kontrolou a auditom EŠIF v rámci pracovného miesta AK EŠIF sú oprávnenými na čiastočné alebo úplné financovanie z prostriedkov technickej pomoci za podmienky, že zamestnanec pôsobí v stálej alebo dočasnej štátnej službe, alebo zamestnanec vykonáva prácu vo verejnom záujme.
2. FTE (full time equivalent) – ekvivalent plného pracovného úväzku. Pri stanovení počtu AK EŠIF ide o prepočítaný plný pracovný úväzok za celý rok n (pri zohľadnení percentuálneho podielu pracovného úväzku zamestnanca zo 100 % - ného pracovného úväzku, percentuálneho podielu pracovného úväzku zamestnanca na implementácii EŠIF v rámci zmluvného pracovného úväzku, obsadenosti miesta v priebehu roka, príp. iných vplyvov), pričom ekvivalent plného pracovného úväzku zväčša nie je identický s počtom fyzických osôb AK EŠIF.
3. Priemerný evidenčný počet AK (prepočítaný) - priemerný počet AK EŠIF za celý rok so zohľadnením obsadenosti miesta podľa mesiacov. Vypočíta sa ako súčet priemerného evidenčného počtu zamestnancov zamestnaných na plný pracovný úväzok a prepočítaného priemerného evidenčného počtu zamestnancov zamestnaných na iný ako plný pracovný úväzok. Podrobný výpočet je možné nájsť v prílohe č.6 - Štvrťročný výkaz o práci na rok 2017, Práca 2-04, Štatistický úrad Slovenskej republiky[[2]](#footnote-3).
4. Zamestnanci vykonávajúci podporné činnosti - sú zamestnanci, ktorí priamo nevykonávajú riadenie, implementáciu, kontrolu a audit EŠIF, ale vykonávajú tzv. podporné činnosti, ktoré sú nevyhnutné pre ich zabezpečenie. Pracovné miesta, v rámci ktorých sa vykonávajú podporné činnosti, resp. zamestnanci vykonávajúci podporné činnosti nie sú AK EŠIF. Podporné činnosti sa v rámci Informácie o stave administratívnych kapacít subjektov zapojených do riadenia, implementácie, kontroly a auditu európskych štrukturálnych a investičných fondov (ďalej len „Informácie o stave AK EŠIF“) sledujú a vykazujú samostatne (mimo AK EŠIF). Oprávnené na financovanie z prostriedkov technickej pomoci sú len nižšie uvedené podporné činnosti:

* mzdová agenda,
* personalistika,
* účtovníctvo/výkazníctvo,
* verejné obstarávanie,
* správa informačných sietí a systémov,
* administratívne činnosti (ak nie sú vykonávané činnosti priamej implementácie EŠIF),
* právne služby, posudky a stanoviská (ak nie sú vykonávané činnosti priamej implementácie EŠIF).

Podiel podporných činností financovaných zo zdrojov technickej pomoci, prepočítaných na plné pracovné úväzky (FTE) nemôže v sledovanom roku n prekročiť 10% schváleného počtu AK EŠIF v zmysle uznesenia vlády SR č. 181/2017 na úrovni ÚOŠS, resp. NKÚ a orgánu územnej samosprávy. Prepočet na plný ročný pracovný úväzok zohľadňuje percentuálny podiel pracovného úväzku zamestnanca na implementácii EŠIF v rámci zmluvného pracovného úväzku.

## 3 Úvod

1. ÚV SR v rámci programového obdobia 2014 – 2020 v zmysle Systému riadenia EŠIF, kapitoly 1.3.1.12 vykonáva funkciu gestora AK EŠIF. Ako gestor zodpovedá za systémový rámec pre podporu inštitucionálneho rozvoja a budovania AK EŠIF orgánov zapojených do procesu implementácie, za vypracovanie a realizáciu aktivít komplexného vzdelávacieho systému AK EŠIF pre PO2014 - 2020 - Centrálneho plánu vzdelávania (ďalej len „CPV“). Odbor AK EŠIF pod Sekciou operačných programov Úradu vlády SR zabezpečuje monitorovanie AK EŠIF v programovom období 2014 - 2020.
2. ÚV SR vydáva metodický pokyn za účelom usmernenia subjektov zapojených do riadenia, implementácie, kontroly a auditu EŠIF pri zbere, spracovaní a poskytnutí údajov na prípravu Informácie o stave AK EŠIF v súlade s príslušnou kapitolou Systému riadenia európskych štrukturálnych a investičných fondov pre programové obdobie 2014 - 2020 (ďalej len „Systém riadenia EŠIF“), a zároveň v zmysle plnenia cieľov Partnerskej dohody.
3. Cieľom metodického pokynu je definovať štruktúru a obsah Informácie o stave AK EŠIF, zodpovednosti subjektov pri jej príprave a rozsah požadovaných údajov.

## 4 Štruktúra a obsah

1. Informácia o stave AK EŠIF je dokument, ktorý slúži na komplexné a objektívne posúdenie stavu administratívnych kapacít ako jedného zo základných predpokladov efektívnej a účinnej implementácie politiky súdržnosti EÚ na Slovensku. Zahŕňa kľúčové aspekty riadenia ľudských zdrojov zapojených do riadenia, implementácie, kontroly a auditu EŠIF v PO 2014 - 2020 s ohľadom na úlohy súvisiace s posilnením AK uvedené v Partnerskej dohode.
2. Informácie o stave AK EŠIF je spracovaná v nasledovnej štruktúre:

* Úvod
* Zhrnutie
* Súvisiace právne predpisy a dokumenty
* Celkový vývoj (kontext)
* Stav AK EŠIF v členení podľa:
* Počtu schválených miest
* Počtu vytvorených miest
* Počtu  obsadených miest
* Počtu miest vykonávajúcich podporné činnosti
* Prehľad pracovných pozícií za subjekt
* Fluktuácia na miestach AK EŠIF a jej príčiny
* Využívanie zdrojov technickej pomoci
* Vzdelávanie AK EŠIF
* Ďalšie relevantné témy (riadenie ľudských zdrojov, prijímanie nových zamestnancov, motivácia, odmeňovanie, atď.)
* Hlavné zistenia a odporúčania
* Prílohy.

1. V súlade s príslušnou kapitolou Systému riadenia EŠIF vypracuje ÚV SR Informáciu o stave AK EŠIF raz ročne za rok „n“, ktorú zverejní najneskôr do 31. 08. roku n+1.
2. Informácia o stave AK EŠIF je po schválení vedúcim ÚV SR zverejnená na [www.partnerskadohoda.gov.sk](http://www.partnerskadohoda.gov.sk) a na webovom sídle gestora AK EŠIF https://cpv.vlada.gov.sk/.

## 5 Zodpovednosti

1. ÚV SR ako gestor AK EŠIF zodpovedá za spracovanie Informácie o stave AK EŠIF v súlade so štruktúrou definovanou v kapitole 4, bodu 2 metodického pokynu.
2. ÚV SR pri príprave Informácie o stave AK EŠIF vychádza z kvantitatívnych a kvalitatívnych údajov. Hlavným zdrojom údajov sú dáta subjektov zapojených do riadenia, implementácie, kontroly a auditu EŠIF a portál CPV. Pre účely posúdenia vybraných častí systému riadenia ľudských zdrojov zapojených do EŠIF môže ÚV SR iniciovať špecifický zber primárnych údajov a ich spracovanie.
3. ÚOŠS[[3]](#footnote-4) predkladá ÚV SR údaje o stave administratívnych kapacít aj za ostatné subjekty spadajúce do jeho rozpočtovej kapitoly zapojené do riadenia, implementácie, kontroly a auditu EŠIF v zmysle Systému riadenia EŠIF na PO 2014 – 2020, Systému riadenia Programu rozvoja vidieka SR 2014 – 2020 a Systému finančného riadenia ŠF, KF a ENRF na PO 2014 - 2020 najneskôr do 31. 03. roku n+1. Údaje za rok 2016 sú ÚOŠS povinné predložiť ÚV SR v termíne do 30. 06. 2017.
4. Subjekty územnej samosprávy vykonávajúce funkciu SO pre IROP predkladajú požadované údaje RO pre IROP. ÚOŠS predkladá údaje o stave AK EŠIF aj za subjekty spadajúce do jeho rozpočtovej kapitoly, ktoré sa podieľajú na implementácii v rámci EŠIF.
5. Minimálny rozsah požadovaných údajov o AK EŠIF za príslušný rok je určený v prílohe č. 1 - 5. ÚOŠS a orgány územnej samosprávy uvedené v bodoch 3 - 4 predkladajú ÚV SR kvantitatívne údaje spolu s písomným posúdením vývoja stavu AK EŠIF v sledovanom roku (n).[[4]](#footnote-5)
6. Údaje v zmysle príloh 1 - 5 sa zasielajú elektronicky e-mailom na adresu [vzdelavanieakesif@vlada.gov.sk](mailto:vzdelavanieakesif@vlada.gov.sk).

## 6 Popis hlavných údajov

1. Administratívne kapacity EŠIF (príloha č. 1) – účelom je poskytnúť relevantné údaje o stave AK EŠIF na úrovni inštitúcií a subjektov zodpovedných za riadenie, implementáciu, kontrolu a audit EŠIF. Hlavné údaje sa týkajú priemerného evidenčného počtu AK EŠIF, priemernej obsadenosti vytvorených miest AK EŠIF v sledovanom roku a plánovaného počtu vytvorených miest AK EŠIF.
2. Podporné činnosti (príloha č. 2) – cieľom je získať údaje o celkovom objeme podporných činností, ktoré boli financované zo zdrojov technickej pomoci v sledovanom roku a odhad podporných činností poskytnutých v nasledujúcom roku.
3. Fluktuácia (príloha č. 3) – účelom tabuľky je získať informáciu o fluktuácii AK v rámci subjektu zapojeného do riadenia, implementácie, kontroly a auditu EŠIF, pričom fluktuácia zamestnancov predstavuje obrat pracovníkov. Miera fluktuácie sa vyjadruje v percentách, a to podielom ukončených pracovných pomerov k priemernému evidenčnému počtu AK EŠIF (prepočítaný na plný pracovný úväzok) za sledovaný rok.
4. Využívanie zdrojov technickej pomoci na osobné výdavky AK EŠIF (príloha č. 4) – na základe požadovaných údajov je možné posúdiť stav čerpania zdrojov technickej pomoci na financovanie osobných výdavkov AK EŠIF v sledovanom roku a ich dostatočnosť v programovom období 2014 - 2020.
5. Využívanie zdrojov technickej pomoci na financovanie osobných výdavkov v rámci podporných činností (príloha č. 5) – slúži na získanie údajov o využívaní zdrojov technickej pomoci na financovanie osobných výdavkov zamestnancov vykonávajúcich podporné činnosti.

## 7 Zoznam príloh

1. Príloha č. 1 – Administratívne kapacity EŠIF
2. Príloha č. 2 - Podporné činnosti
3. Príloha č. 3 – Fluktuácia
4. Príloha č. 4 - Využívanie zdrojov TP na financovanie osobných výdavkov AK EŠIF
5. Príloha č. 5 - Využívanie zdrojov TP na financovanie osobných výdavkov v rámci podporných činností
6. Príloha č. 6 – Štvrťročný výkaz o práci na rok 2017, Práca 2-04, Štatistický úrad Slovenskej republiky
7. Príloha č. 7 - Prehľad štandardizovaných, neštandardizovaných a riadiacich pracovných pozícií subjektov zapojených do riadenia, implementácie, kontroly a auditu EŠIF v programovom období 2014 – 2020

1. Kategória výdavkov: 610 Mzdy, platy, služobné príjmy a ostatné osobné vyrovnania a 620 Poistné a príspevok do poisťovní podľa Ekonomickej klasifikácie rozpočtovej klasifikácie. [↑](#footnote-ref-2)
2. Uvedený výkaz je pravidelne aktualizovaný pre každý rok n [↑](#footnote-ref-3)
3. A Najvyšší kontrolný úrad Slovenskej republiky. [↑](#footnote-ref-4)
4. Relevantné údaje obsiahnuté v informačnom systéme Centrálny plán vzdelávania v zmysle Metodického pokynu ÚV SR č. 27 sa ku dňu zaslania musia zhodovať. [↑](#footnote-ref-5)